94/448/EY: Komission päätös, tehty 20 päivänä kesäkuuta 1994, Uudesta-Seelannista peräisin olevien kalastus- ja vesiviljelytuotteiden tuontia koskevista erityisvaatimuksista



Virallinen lehti nro L 184 , 20/07/1994 s. 0016 - 0026

Suomenk. erityispainos Alue 3 Nide 59 s. 0100

Ruotsink. erityispainos Alue 3 Nide 59 s. 0100



KOMISSION PÄÄTÖS, tehty 20 päivänä kesäkuuta 1994, Uudesta-Seelannista peräisin olevien kalastus- ja vesiviljelytuotteiden tuontia koskevista erityisvaatimuksista (94/448/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1) ja erityisesti sen 11 artiklan 1 kohdan, sekä katsoo, että komission asiantuntijaryhmä on käynyt Uudessa-Seelannissa tarkastamassa yhteisöön vietävien kalastustuotteiden tuotanto-, varastointi- ja vientiolosuhteet, Uuden-Seelannin lainsäädännön kalastustuotteiden terveystarkastusta ja valvontaa koskevia vaatimuksia voidaan pitää direktiivissä 91/493/ETY vahvistettuja vastaavina, Uuden-Seelannin Vesiviljely- ja kalastusministeriö (MAF) voi tehokkaasti tarkastaa voimassa olevan lainsäädännön soveltamista, direktiivin 91/493/ETY 11 artiklan 4 kohdan a alakohdassa tarkoitettuun menettelyyn todistuksen saamiseksi on kuuluttava myös todistuksen malli, mainitun todistuksen laadinnassa käytettävä kieli tai kielet ja allekirjoittajaa koskevien vaatimusten määrittely, direktiivin 91/493/ETY 11 artiklan 4 kohdan b alakohdan mukaisesti on kalastustuotteiden pakkauksiin kuuluttava merkintä, joka sisältää kolmannen maan nimen ja alkuperäislaitoksen hyväksyntänumeron, direktiivin 91/493/ETY 11 artiklan 4 kohdan c alakohdan mukaisesti on laadittava luettelo hyväksytyistä laitoksista; tämä luettelo on laadittava MAF:in komissiolle lähettämän ilmoituksen perusteella; MAF:in on siis varmistuttava direktiivin 91/493/ETY 11 artiklan 4 kohdassa tätä varten annettujen säännösten noudattamisesta, MAF on virallisesti vakuuttanut, että direktiivin 91/493/ETY liitteessä olevan V luvun sääntöjä sekä mainitun direktiivin laitosten hyväksymistä koskevia vaatimuksia vastaavia vaatimuksia noudatetaan, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Vesiviljely- ja kalastusministeriö (MAF) on Uuden-Seelannin toimivaltainen viranomainen, joka valvoo ja tarkastaa, täyttävätkö kalastus- ja vesiviljelytuotteet direktiivin 91/493/ETY vaatimukset. 2 artikla Uudesta-Seelannista peräisin olevien kalastus- ja vesiviljelytuotteiden on täytettävä seuraavat vaatimukset: 1) jokaiseen lähetykseen on kuuluttava alkuperäinen, numeroitu, määräysten mukaan täytetty, päivätty ja allekirjoitettu, yhden liuskan käsittävä terveystodistus, jonka malli on liitteessä A; 2) tuotteiden on oltava lähtöisin liitteessä B luetelluista hyväksytyistä laitoksista; 3) jokaiseen pakkaukseen, lukuun ottamatta pakkaamattomia, jäädytettyjä ja säilyketeollisuuteen tarkoitettuja kalastustuotteita, on merkittävä pysyvällä tavalla nimi "Uusi-Seelanti" ja alkuperäisen hyväksytyn laitoksen hyväksyntänumero. 3 artikla 1 Edellä 2 artiklan 1 kohdassa tarkoitettu todistus on laadittava vähintään yhdellä sen jäsenvaltion, jossa valvonta tapahtuu, virallisista kielistä. 2 Todistuksessa on oltava MAF:in edustajan nimi, virka-asema ja allekirjoitus sekä MAF:in virallinen leima, muiden todistukseen tehtyjen merkintöjen väristä poikkeavalla värillä merkittynä. 4 artikla Tätä päätöstä sovelletaan 1 päivästä syyskuuta 1994. 5 artikla Tämä päätös on osoitettu kaikille jäsenvaltioille. Tehty Brysselissä 20 päivänä kesäkuuta 1994. Komission puolesta René STEICHEN Komission jäsen (1) EYVL N:o L 268, 24.9.1991, s. 15 LIITE A TERVEYSTODISTUS Euroopan yhteisöön tarkoitetut Uudesta-Seelannista peräisin olevat kalastus-/vesiviljelytuotteet >KAAVION ALKU> Viitenumero:....................... Viejämaa: UUSI-SEELANTI Toimivaltainen viranomainen: Vesiviljely- ja kalastusministeriö (MAF) I Kalastustuotteiden tunnistetiedot Kalastus- /vesiviljelytuotteen kuvaus(1): - laji (tieteellinen nimi): - tila(2) ja käsittelytapa: Koodinumero (mahdollisesti): Pakkauksen tyyppi: Pakkausten lukumäärä: Nettopaino: Vaadittava varastointi- ja kuljetuslämpötila: II Kalastustuotteiden alkuperä MAF:in Euroopan yhteisöön vientiä varten hyväksymän laitoksen/hyväksymien laitosten nimi/nimet ja virallinen/viralliset hyväksyntänumero(t): III Kalastustuotteiden määräpaikka Kalastustuotteet lähetetään mistä: (lähetyspaikka) mihin: (määrämaa ja määräpaikka) seuraavia kuljetusvälineitä käyttäen: Lähettäjän nimi ja osoite: Vastaanottajan nimi ja määräpaikan osoite: IV Vakuutus terveydestä Virallinen tarkastaja todistaa, että edellä kuvatut kalastus- tai vesiviljelytuotteet: 1) on pyydetty ja käsitelty aluksissa direktiivissä 92/48/ETY annettujen hygieniasääntöjen mukaisesti; 2) on purettu aluksesta, käsitelty ja tarvittaessa pakattu, valmistettu, jalostettu, jäädytetty, sulatettu tai varastoitu direktiivin 91/493/ETY liitteessä olevan II, III ja IV luvun vaatimuksia noudattaen; 3) on tarkastettu direktiivin 91/493/ETY liitteessä olevan V luvun mukaisesti; 4) on pakattu, tunnistettu, varastoitu ja kuljetettu direktiivin 91/493/ETY liitteen VI, VII ja VIII lukujen mukaisesti; 5) eivät ole lähtöisin myrkyllisistä tai biotoksiineja sisältävistä lajeista; 6) ovat läpäisseet tietyille kalastustuotteille direktiivissä 91/493/ETY ja sen soveltamista koskevissa päätöksissä vahvistetut aistinvaraiset ja kemialliset tarkastukset, loistarkastukset sekä mikrobiologiset analyysit; 7) lisäksi kun on kyse jäädytetyistä tai jalostetuista kaksikuorisista simpukoista, nämä simpukat on saatu tuotantoalueilta, joille on asetettu vähintään samanlaiset vaatimukset kuin terveyttä koskevista vaatimuksista elävien kaksikuoristen simpukoiden tuotannossa ja saattamisessa markkinoille 15 päivänä heinäkuuta 1991 annetussa neuvoston asetuksessa 91/492/ETY on vahvistettu. Tehty, (paikka)(aika) >KAAVION LOOPU> >VIITTAUS KAAVIOON> >KAAVION ALKU> Virallisen tarkastajan allekirjoitus (allekirjoittajan nimi suuraakkosin, virka-asema ja arvo) (1) Tarpeeton viivataan yli. (2) Eläviä, jäähdytettyjä, jäädytettyjä, suolattuja, savustettuja, säilöttyjä tms.>KAAVION LOOPU> LIITE HYVÄKSYTTYJEN LAITOSTEN JA UIVIEN JALOSTAMOIDEN LUETTELO >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>